
A V I Z

asupra proiectului de Lege pentru modificarea
 şi completarea Legii voluntariatului nr.195/2001

In conformitate cu prevederile art. 95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, cu proiectul de Lege pentru modificarea şi completarea Legii voluntariatului nr.195/2001 (P.L.x.315/18.04.2006), Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectul de lege menţionat mai sus, în şedinţa din  10 mai 2006.


Membrii comisiei  au examinat proiectul de lege adoptat de Senat, expunerea de motive, avizul favorabil al Consiliului Legislativ nr. 1594/09.11.2005 precum şi punctul de vedere favorabil cu observaţii şi propuneri al Guvernului. 

In urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, în unanimitate, avizarea favorabilă a proiectului de lege, cu amendamentele din anexă.











Anexă
Amendamente admise
	Nr.

Crt.
	Text proiect de Lege
	Amendamente propuse 


	Motivaţie (Observaţii)

	1
	Articol unic . - Legea voluntariatului nr. 195/2001, publicată în Monitorul Oficial al României, Partea I, nr. 206 din 24 aprilie 2001, cu modificările şi completările ulterioare:
	1. Articolul unic se modifică şi va avea următorul cuprins:

“Art. I.- Legea voluntariatului nr. 195/2001, publicată în Monitorul Oficial al României, Partea I, nr. 206 din 24 aprilie 2001, cu modificările şi completările ulterioare, se modifică şi se completează, după cum urmează:”

Autor:  

Comisia pentru egalitatea de şanse pentru femei şi bărbaţi
	Conform normelor de tehnică legislativă

	2
	4. La articolul 3, litera d) va avea următorul cuprins:

d) Participarea în activităţi de voluntariat se face pe baza egalităţii şanselor, fără nici un fel de discriminari.
	2. Punctul 4 se modifică şi va avea următorul cuprins:

“ 4. La articolul 3, litera d) se modifică şi va avea următorul cuprins:

d) Participarea persoanelor la activităţile de voluntariat se face pe baza egalităţii de şanse, fără nici un fel de discriminare.”

Autor:  

Comisia pentru egalitatea de şanse pentru femei şi bărbaţi
	Pentru precizie, cu folosirea sintagmelor consacrate

	3
	5. La articolul 6, după alineatul (1) se introduce un alineat nou, alin.(11), cu următorul cuprins:
„(11) Organizaţia-gazdă este obligată să păstreze un registru de evidenţă a voluntarilor, a duratei şi a tipului activităţii desfăşurate de către aceştia”

	3. Punctul 5 se modifică şi va avea următorul cuprins:

“5. La articolul 6, alineatul (1) se modifică şi va avea următorul cuprins:

Art.6. – (1) Dacă părţile convin că este oportun un contract de voluntariat, acesta se încheie în două exemplare, dintre care unul se păstrează în mod obligatoriu în evidenţa persoanei juridice.”
Autor:  

Comisia pentru egalitatea de şanse pentru femei şi bărbaţi 
	Reorganizare text şi modificare faţă de textul iniţial al legii, pentru a se evita introducerea în corpul aceluiaşi articol a unor prevederi repetitive precum şi  a altora contradictorii ( una imperativă şi alta opţională) privind încheierea contractului


	4
	6. La articolul 6, alineatul (2) va avea următorul cuprins:
(2) Dacă părţile convin că este oportun un contract de voluntariat, acesta se încheie în două exemplare, dintre care unul se păstrează în mod obligatoriu în evidenţa persoanei juridice.
	4. Punctul 6 se modifică şi va avea următorul cuprins:

“6. La articolul 6, alineatul (2) se modifică şi va avea următorul cuprins:

(2) Organizaţia-gazdă este obligată să păstreze un registru de evidenţă a voluntarilor, a duratei şi a tipului activităţii desfăşurate de către aceştia”

Autor:  

Comisia pentru egalitatea de şanse pentru femei şi bărbaţi
	Reorganizare text, având în vedere modificarea de la alin.(1) 

	5
	11. Articolul 17 va avea următorul cuprins:

Art. 17. – La concursurile organizate pentru ocuparea de posturi, în condiţiile în care doi sau mai mulţi candidaţi obţin punctaje egale, autorităţile şi instituţiile publice pot să acorde punctaj suplimentar persoanelor care prezintă unul sau mai multe certificate nominale de voluntariat prin care se recunoaşte prestarea activităţii de voluntariat, precum şi experienţa şi aptitudinile obţinute.
	5. Punctul 11 se modifică şi va avea următorul cuprins: 

“11. Articolul 17 se modifică şi va avea următorul cuprins:

Art. 17. – La concursurile organizate pentru ocuparea de posturi, dacă  doi sau mai mulţi candidaţi obţin punctaje egale, autorităţile, instituţiile publice, precum şi cele private, pot să acorde punctaj suplimentar persoanelor care prezintă certificate nominale de voluntariat prin care se recunoaşte prestarea activităţii de voluntariat, precum şi experienţa şi aptitudinile obţinute, în condiţiile în care acestea constituie criterii de selecţie.”
Autor:  

Comisia pentru egalitatea de şanse pentru femei şi bărbaţi 


	Pentru a se elimina eventuala discriminarea care ar putea apare la  procedura de angajare şi de organizare a concursurilor pentru ocuparea de posturi.



	6
	
	6. După articolul I se introduce un articol nou, articolul II, cu următorul cuprins:

“Art.II. - Legea voluntariatului nr. 195/2001, publicată în Monitorul Oficial al României, Partea I, nr. 206 din 24 aprilie 2001, cu modificările şi completările ulterioare, se va republica în Monitorul Oficial al României Partea I  dându-se textelor o nouă numerotare.”
Autor:  

Comisia pentru egalitatea de şanse pentru femei şi bărbaţi 
	De la adoptare şi până în prezent, Legea a suferit modificări şi s-au introdus completări pe aproape întreg textul fiind necesară republicarea


PREŞEDINTĂ,
Minodora CLIVETI










Expert parlamentar,











Lucia-Cornelia Lepădatu

